section_heading: Životopis
paragraph_text: Gould je bio jedan od najutjecajnijih i najčitanijih pisaca popularne znanosti svoje generacije. Iako je rođen kao Židov, nije prakticirao nikakvu organiziranu religiju; iako je odgojen u duhu socijalizma, nije postao aktivni socijalist. Istupao je protiv onog što je vidio kao kulturno tlačenje u bilo kojem obliku, naročito protiv pseudoznanosti u službi rasizma.